Какво предстои в преговорите за прехода след Брекзит Мишел Барние В понеделник Съветът на Европейския съюз упълномощи Европейската комисия да започне преговорите с Лондон за преходния период до пълното оттегляне на Великобритания от ЕС . Утвърдените преговорни насоки предвиждат в преходния срок до края на 2020 г . Великобритания да прилага изцяло правото на ЕС , като същевременно не участва в общностните решения . След като следващата седмица започне обсъждането на прехода , разговорите отново навлизат в интензивна фаза . EUobserver обобщава основните моменти от преговорните насоки и какво може да попречи на постигането на сделка . Без глас По време на преходния период Великобритания ще трябва да спазва съществуващите закони в ЕС , включително и тези , които са приети по време на този период , без Лондон да има думата за тях . В специални случаи Великобритания може да бъде поканена , отново без да има право на глас , когато това е в интерес на блока . Главният преговарящ на ЕС Мишел Барние отбеляза в понеделник , че съюзът е определил тези условия , защото Обединеното кралство е поискало преходен период , който да запазва статуквото . Ключов момент за Великобритания е да гарантира , че ще има поне някакъв глас за правилата на ЕС , които ще бъдат създавани по време на преходния срок . Министърът за Брекзит Дейвид Дейвис каза в петък , че ще трябва да се отговори на британските опасения , когато " законите са против интересите ни и не сме изразили мнението си " . По думите на Дейвис е много важно скоро да се създаде инструмент за решаване на подобни случаи чрез диалог . Официални лица от ЕС коментират , че блокът е отворен за някакъв вид консултации . Възможностите варират от одобрение на британския парламент ( почти невъзможно да бъде прието от ЕС ) до уведомяване на Великобритания ( опция , която е малко вероятно да се хареса в Лондон ) . Преход и дата През май миналата година британският премиер Тереза Мей предложи да има " период на прилагане " на сделката , който да продължи около две години след излизането на Великобритания от ЕС на 30 март 2019 г . Страните членки се споразумяха този период да бъде по - кратък и да завърши на 31 декември 2020 г . , за да съвпадне с края на сегашния бюджетен цикъл на ЕС . Въпреки това държавите членки добавиха текст към насоките , който оставя вратата отворена за възможността преходният период да бъде удължен . " Съветът ще продължи да следи всички аспекти на преговорите отблизо , да преразглежда тези насоки в светлината на напредъка в преговорите и да ги обновява , ако е необходимо " , се посочва в текста . Правата на гражданите ЕС настоява , че тъй като по време на прехода всички четири свободи ( на движение на стоки , услуги , капитали и хора ) ще се прилагат , това означава , че правата на гражданите на ЕС и правото им на пребиваване във Великобритания трябва да се поддържат до края на 2020 г . и това да бъде гарантирано от Съда на ЕС . Някои от най - твърдите поддръжници на Брекзит не са доволни от този вариант , тъй като за тях контролът върху имиграцията е основната причина за излизането на Обединеното кралство от ЕС . За Великобритания тази опция означава отлагане на вече договорената дата за край на свободното движение . ЕС заявява , че няма да ограничава правата и движението на британските граждани в ЕС по време на прехода , и следователно реципрочността трябва да се запази . Търговията Великобритания ще трябва да реши какво да се прави с всичките над 750 международни споразумения , включително и с търговските сделки , които ЕС вече е сключил . По време на прехода Великобритания ще продължи да бъде обвързана от тях , което означава , че ще трябва да гарантира спазването на стандартите на ЕС по границите й . Третите партньори обаче ще имат думата за това в каква степен Великобритания ще може да се възползва от съществуващите сделки . Лондон ще може да договаря собствени търговски сделки по време на преходния период , но те няма да могат да влязат в сила без съгласието на останалите 27 държави членки . Финансови услуги Тази седмица представители на ЕС ще проведат първата си дискусия за услугите – въпросът е част от разговорите за бъдещите отношения . Досега ЕС отстояваше позицията , че финансовите услуги не са част от сделките за свободна търговия . Великобритания ще загуби т . нар . права за разрешаване , които позволяват на финансовите фирми да продават услугите си на граждани на ЕС на континента . Това означава , че компаниите няма да могат да управляват тези услуги от Лондон . Британският финансов център се надява да има някакъв вид достъп след Брекзит . Това , което прави разговорите още по - деликатни , е , че